70 



Dels svømmende paa Vandet og dels vandrende om mellem 

 Tuerne gjorde de ivrig Jagt efter Myg og disses Larver. Sidst- 

 nævnte fangede de ved hurtigt og med udstrakte Halse at svømme 

 hen mod det i Forvejen udkaarede Bytte. Ofte gennemspejdede 

 de med lodret holdt Næb Vandet lige ned foran sig og bort- 

 snappede med utrolig Færdighed, hvad de paa denne Maade 

 forefandt. Thorshanernes Jagt inde mellem Tuerne gjaldt for- 

 trinsvis flyvende Insekter. Baade under Gangen og Svømningen 

 udfører Thorshanen med Hovedet nikkende Bevægelser som 

 Blishøns, Rørhøns og flere andre Sumpfugle. 



Mine to Thorshaner nærede en øjensynlig Frygt for de større 

 Vadere, navnlig for Islandsk Ryle. Flere Gange saa jeg dem 

 fare skrækslagne sammen og med tæt mod Ryggen nedtrukket 

 Hoved ligge ubevægelige paa Vandet, indtil den formentlige Fare 

 i Form af en forbipasserende Islandsk Ryle var overstaaet, hvor- 

 efter de fortsatte deres Maaltid eller Parringsleg. Denne, der 

 forekommer mig at være i lige Grad pudsig, ejendommelig og 

 yndefuld, tog nu sin Begyndelse. Efter i henved 20 Minutter 

 under de livligste Bevægelser at have søgt Føde, — ofte staaende 

 paa Hovedet i Vandet for at »fiske« — lagde Hannen sig paa 

 en Tue strækkende det ene Ben og den ene Vinge fra sig lige- 

 som for ret at nyde Hvilen efter Anstrængelserne. Hunnen laa 

 først i nogle Øjeblikke ubevægelig og tavs midt ude paa Vand- 

 pytten, hvorefter den pludselig og med stedse stigende Hastighed 

 gav sig til at snurre rundt paa Vandoverfladen, bestandig i 

 samme lille Cirkel, hvis Diameter paa det nærmeste var 10 cm. 



Da Hannen ikke syntes at ænse hendes lokkende Bevægelser, 

 fløj hun hurtigt, med et ejendommeligt snurrende Slag frembragt 

 af Vingerne under Opflyvningen og under arrige, korte Skrig 

 hen til ham, stødte til ham med Næbbet og søgte derefter atter 

 ud paa Vandet for at fortsætte sin svømmende Dans. Nu kom 

 Hannen ud til hende, og begge snurrede lige ivrigt og med sti- 

 gende Hastighed rundt nogle Øjeblikke. Med et kort Lokke- 

 skrig fløj Hunnen saa hen paa en Tue omgiven af Vand, ventede 

 her nogle Sekunder forgæves paa, at Hannen skulde indfinde 

 sig, og fløj igen ud paa Vandet, hvor hun ved ivrige Stød og 

 Knubs æggede ham til at ledsage sig. De snurrer igen heftigt 

 rundt. Hunnen flyver atter med en stærk Lokketone hen paa 

 Tuen, denne Gang efterfulgt af Hannen, og Parring finder Sted 

 i samme Nu. 



